के हामी सबैले त्यो दायित्वको सिंगो आकाश देखेका छौँ त ? हेर्ने प्रयत्न गरेका छौँ ? त्यो देखेको भए के आज हामी अहिले अर्कै अवस्थामा हुने थिएनौँ ? हाम्रो विडम्वना भनेकै के भने हरेक कालखण्डमा देशको जिम्मा लिनेहरूले त्यो आकाश हेर्ने प्रयास गरेनन् । त्यसो गरेका भए जनतामा वितृष्णा उत्पन्न हुने थिएन । आजका लागि मात्र नसोचेर भोलिका लागि पनि केही गरििदएको भए हामी झन्झन् पछाडि घिसि्रनु पर्ने नै थिएन । आफू सम्पन्न हुनेहरूले त्यससंगै अरूका लागि पनि केही बाटोहरू खोलिदिएका भए हामीजस्ता आममान्छेले विकल्पका लागि प्रयोगहरू गर्नुपर्ने नै थिएन ।
